Ըստ էության, նույնիսկ եվրոպական երկրներ անվիզա այցելելու հնարավորությունը վրացիներին առանձնակի արտոնություններ չի ապահովում. 90 օր Վրաստանի քաղաքացին կարող է անարգել շրջագայել Եվրոպայում: Հենց շրջագայել, այսինքն՝ նախապես ձեռք ես բերում ավիատոմսերը, վճարում ես հյուրանոցի համար, հաշվում ես ընթացիկ ծախսերը և, խնդրեմ, Եվրոպան բաց է քո առաջ, վայելիր նրա տեսարժան վայրերն ու թանգարանները, անմիջականորեն առնչվիր նրա բարձրագույն «արժեքներին», օրինակ, հիացիր քաղաքակրթական մեծագույն նվաճումով՝ անկրկնելի գեյ-շքերթներով, իսկ եթե ուզում ես, խնդիր չկա, կարող ես նույնիսկ… մասնակցել: